### | | | | --- | --- | | | | | --- | | **Byråd** 23. februar 2016 Sagsnr. 710-2015-13059 Dok.nr. 710-2016-95661 Sagsbehandler DPELVH | | 40.                 Evaluering af områdestrukturen på dagtilbudsområdet - Åbent

###

|  |  |
| --- | --- |
| Tidl. politisk behandling | BY 30.08.11, pkt. 117 |
| Forventet sagsgang | BSU, ØK, BY |
| Lovgrundlag |  |

###

**SAGENS INDHOLD**

I denne sag præsenteres evalueringen af områdestrukturen på
dagtilbudsområdet, som Byrådet godkendte 30. august 2011.

Områdestrukturen på dagtilbudsområdet trådte i kraft 1.
januar 2012, og skulle indfri en driftsreduktion på 1,160 mio. kr. Områdestrukturen
indebar, at de tidligere 37 institutionsenheder blev opdelt i 10 nye
institutionsområder, hvor hvert institutionsområde er ledet af en områdeleder
og et antal daglige ledere.

Byrådet besluttede, at områdestrukturen skulle evalueres
ultimo 2015.

Efter områdestrukturen trådte i kraft, er den løbende
tilpasset grundet det faldende børnetal. Det betyder, at flere institutioner og
institutionsområder er blevet sammenlagt. Tilpasningerne er gjort i
overensstemmelse med principperne for den oprindelige struktur. Derfor
evalueres strukturen med udgangspunkt i de oprindelige målsætninger for
områdestrukturen, som var:

· Dagtilbudsstrukturen skal medvirke til en mere fleksibel
resurseudnyttelse.

· Dagtilbudsstrukturen skal skabe en fysisk struktur, der er robust
over for udsving i børnetallene.

· Dagtilbudsstrukturen skal sikre, at de enkelte
institutionsenheder kan bevare deres særkende.

Evalueringen giver således et billede af, i hvilket omfang
områdestrukturens potentiale opleves indfriet i forhold til målsætningerne.
Evalueringen fremgår af vedlagte bilag: ’Evaluering af områdestrukturen på
dagtilbudsområdet’.

Formålet med evalueringen er at vurdere, hvordan de forskellige
elementer i områdeledelsesstrukturen fungerer. Det gøres ved at udpege
opmærksomhedspunkter for den løbende opfølgning samt give input til
områdeledere, daglige ledere og bestyrelser til arbejdet med at optimere
tilbuddene for børnene.

Evalueringen er baseret på en spørgeskemaundersøgelse og
fokusgruppeinterview blandt forældre, medarbejdere og ledere.

Evalueringen af områdestrukturen belyser primært den
organisatoriske kvalitet. Det skal ses i sammenhæng med, at der på
dagtilbudsområdet løbende følges op på den faglige-, organisatoriske- og
brugeroplevede kvalitet gennem bl.a. pædagogisk tilsyn, kvalitetsrapporten og
brugertilfredshedsundersøgelsen.

I forbindelse med budgettet for 2016-19 blev det besluttet
at reducere med to områdelederstillinger på dagtilbudsområdet. Det betød en
ændret områdeinddeling i Hinnerup og Hammel. Børne- og Skoleudvalget besluttede
9. november 2015, at der skulle udarbejdes en status på implementeringen af den
nye områdeinddeling. Orienteringen skulle foreligge i forbindelse med
evalueringen af områdestrukturen på dagtilbudsområdet. Status på
implementeringen fremgår af vedlagte bilag: ’Status på implementering af ny
områdeinddeling i Hinnerup og Hammel’.

**VURDERING**

Børn og Skole vurderer med baggrund i evalueringen, at
områdestrukturens potentiale i udbredt omfang udnyttes. Det gælder især i
forhold til den fleksible resurseudnyttelse, både hvad angår økonomiske og
faglige resurser.  Evalueringen viser dog også, at der er et uforløst
potentiale, der kan udnyttes endnu bedre gennem en højere grad af videndeling
og erfaringsudvekling mellem institutionsområderne.

På enkelte områder kalder
evalueringen på centrale initiativer og opfølgninger. På andre områder lægger
evalueringen op til lokale drøftelser i institutionsområderne.

I forhold til forældreinvolvering og -indflydelse viser evalueringen, at der er
behov for at skabe klarere rammer for bestyrelsernes og aktivitetsudvalgenes
arbejde med udgangspunkt i de erfaringer, der er gjort indtil nu. Børn og Skole
vil på den baggrund samle bestyrelserne til en fælles dialog om roller, ansvar
og opgaver for henholdsvis bestyrelser og aktivitetsudvalg, herunder med fokus
på hvordan de to niveauer spiller sammen til gavn for forældresamarbejdet.

Evalueringen viser, at områdestrukturen styrker ledelsen på
dagtilbudsområdet gennem øget sparring i ledelsestemaet. Evalueringen viser
også, at den daglige ledelse overordnet set har fornuftige vilkår i
områdestrukturen. Dog er der forskellige udfordringer, der gør sig gældende alt
efter, om den daglige leder er leder af én eller to enheder eller samtidig er
områdeleder. Evalueringen peger på, at der lokalt vil være behov for øget
ledelsesmæssig opmærksomhed på de udfordringer, der måtte være i forhold til
den daglige ledelse.

Evalueringen bekræfter endvidere, at der er en høj grad af
medarbejderindflydelse på dagtilbudsområdet. Men der er også signaler om, at
det er en udfordring at engagere alle medarbejdere i de forandringer og
beslutninger, der træffes i de enkelte institutionsområder, herunder i forhold
til arbejdsmiljøindsatsen.

Endeligt viser evalueringen, at der fortsat er plads til de
forskellige enheders særkende i områdestrukturen.

I rapporten er der beskrevet konkrete handlinger og tiltag,
de steder resultatet af evalueringen giver anledning til det.

Implementering af ny områdeinddeling i Hammel og Hinnerup
forløber planmæssigt i forhold til den udarbejdede tids- og handleplan. Enkelte
steder har det været nødvendigt at skubbe valg til bestyrelsen eller LMU en
uge. Samlet set forventes tids- og aktivitetsplanen for implementeringen af ny
områdeinddeling at overholdes. En uddybende beskrivelse af implementeringen
samt tidsplan for processen fremgår af vedlagte bilag: ’Status på implementering
af ny områdeinddeling i Hammel og Hinnerup’.

**ØKONOMI**

Der er ingen økonomiske konsekvenser.

**INDDRAGELSE**

Der har været nedsat en arbejdsgruppe, der med udgangspunkt
i de tre målsætninger skulle finde frem til de undertemaer, som evalueringen undersøger.
Arbejdsgruppen bestod af to forældrebestyrelsesmedlemmer,
fællestillidsrepræsentanten for pædagogerne, to medarbejderrepræsentanter, to
daglig lederrepræsentanter og to områdelederrepræsentanter.

For at kvalificere evalueringen og de indsatser der gøres i
forlængelse heraf, har rapporten været til kommentering i SMU Dagtilbud, hos
ledernes fællestillidsrepræsentant samt de forældrebestyrelsesformænd, som
deltog i fokusgruppeinterviewene.

Evalueringens indsatsområder vil blive fulgt op af Børn og
Skole samt i forældrebestyrelser og LMUerne ved Dagtilbud.

**INDSTILLING**

Direktøren for Børn og Skole indstiller til Byrådet:

1.    At evalueringen af områdestrukturen på dagtilbudsområdet
godkendes.

2.    At der arbejdes videre
med udmøntningen af indsatsområderne, der fremgår af rapporten.

3.    At status på
implementering af ny områdeinddeling i Hinnerup og Hammel tages til
efterretning.

**BESLUTNING**

***Børne- og Skoleudvalget, 4. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:Ole Ravn, Bente Lauridsen, André Toft
Tine Svendsen

Indstilles godkendt.

**Bilag**

|  |  |
| --- | --- |
| Evaluering af områdestrukturen på dagtilbudsområdet | 710-2015-283163 |
| Status på implementering af ny områdeinddeling i Hinnerup og Hammel | 710-2016-6129 |